ddrg/super_eurlex huggingface dataset:
A Tanács 790/89/EGK rendelete

(1989. március 20.)

a termelői szervezetek alapításához biztosított kiegészítő átalánytámogatás szintjének, valamint a héjasgyümölcs- és szentjánoskenyér-termelő ágazaton belül a minőség és a forgalmazás fejlesztésére biztosított támogatás maximális összegének rögzítéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 789/89/EGK rendelettel [1] módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre [2] és különösen annak 14b. cikke (4) bekezdésére és 14d. cikke (3) bekezdésére,

tekintettel a Bizottság javaslatára,

mivel a héjasgyümölcs-, illetve szentjánoskenyér-termelők szervezetei alapításának ösztönzését célzó kiegészítő átalánytámogatás szintjét oly módon kell megállapítani, hogy az valóban ösztönző hatású legyen, egyaránt figyelembe véve a termelői szervezeteken keresztül értékesített termelés rendkívül alacsony százalékos arányát, valamint a már működő szervezetek kis méretét;

mivel az 1035/72/EGK rendelet 14d. cikkében a minőség és forgalmazás fejlesztésére előírt támogatás esetében a tagállamoktól és a Közösségtől kapott pénzügyi hozzájárulás tekintetében megállapított maximális összeget reális szinten kell meghatározni, figyelembe véve a legfontosabb célt, a genetikai és termesztéstechnológiai fejlesztést, valamint az egyes évek során átalakítható gyümölcsös termőterületet,

ELFOGADTA EZT A RENDELETET:

1. cikk

Az 1035/72/EGK rendelet 14b. cikkében előírt, a héjasgyümölcs-, illetve szentjánoskenyér-termelők szervezeteinek alapítását célzó kiegészítő átalánytámogatás összege az alábbiaknak megfelelően kerül megállapításra:

- 60 ECU/tonna az 1000 tonnáig terjedő súlyosztályra,

- 70 ECU/tonna az 1000 tonna és 2000 tonna közötti súlyosztályra,

- 75 ECU/tonna a 2000 tonna feletti súlyosztályra

a termelői szervezetek által első gazdasági évük során forgalmazott héjasgyümölcs-, illetve szentjánoskenyér-mennyiségek tekintetében.

2. cikk

Az 1035/72/EGK rendelet 14d. cikkének (2) bekezdésében említett maximális hektáronkénti mennyiség az első öt évre 300 ECU, a következő öt évre pedig 210 ECU összegben kerül megállapításra.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1989. szeptember 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. március 20-án.

a Tanács részéről

az elnök

C. Romero Herrera

[1] HL L 85., 1989.3.30., 3. o.

[2] HL L 118., 1972.5.20., 91. o.

--------------------------------------------------
A Bizottság 440/89/EGK rendelete

(1989. február 22.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 20/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. február 22-én.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Korcsolyacipő ráerősített korcsolyaél nélkül, alapvetően műanyagból, textilből vagy másféle anyagból készült kisebb részekkel. | 64021900 | A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz tartozó megjegyzés 1. e. pontja és a 64. árucsoporthoz tartozó alszámos megjegyzés 1. pontja, a 95. árucsoporthoz tartozó megjegyzés 1. g) pontja, valamint a 6402 és a 64021900 KN-alszám szövege határozzák meg. A termék nem sorolható be a 95. árucsoport alá a fent említett 1. e) és 1. g) megjegyzések rendelkezései miatt. |

--------------------------------------------------
A Tanács 4058/89/EGK rendelete

(1989. december 21.)

a tagállamok közötti közúti árufuvarozás díjainak megállapításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a fuvardíjak tekintetében megfogalmazott politika a közös közlekedéspolitika fontos szempontja, amelyről a Szerződés úgy rendelkezik, hogy azt a Tanácsnak kell megalkotnia;

mivel az 1991/88/EGK rendelettel [4] módosított, a tagállamok közötti közúti árufuvarozás díjainak megállapításáról szóló, 1983. december 1-jei 3568/83/EGK tanácsi rendelet [5] 1989. december 31-én hatályát veszti, és mivel a rendelet 20. cikke úgy rendelkezik, hogy a Tanácsnak a Bizottság javaslata alapján határoznia kell az ilyen fuvarozás díjaira vonatkozó későbbi szabályokról;

mivel a Tanács által elhatározott szabad közlekedési piac létrehozására, a belső piaci célok elérésére és a Közösségben egységesen alkalmazható díjrendszer szükségletének kielégítésére leginkább alkalmas díjrendszer a közúti árufuvarozás díjainak szabad megállapítása; mivel ez a díjrendszer az érintett ágazat különleges helyzetéhez is jól illeszkedik;

mivel lehetővé kell tenni a fuvarozási díjak alakulásának figyelemmel kísérését,

ELFOGADTA EZT A RENDELETET:

1. cikk

Ez a rendelet a tagállamok közötti, ellenszolgáltatás fejében végzett közúti áruszállításra vonatkozik abban az esetben is, ha az ilyen fuvarozási művelet során az út egy részét:

- harmadik országon keresztül, vagy

- más közlekedési eszközzel szállított közúti járművel, az áruk közbenső átrakodása nélkül teszik meg.

2. cikk

Az 1. cikkben említett fuvarozási műveletek díjaiban 1990. január 1-jétől kezdve a fuvarozási szerződés felei egymás között szabadon állapodnak meg.

3. cikk

(1) Az árufuvarozási piac végleges ellenőrzési rendszere bevezetésének céljából a fuvarozási vállalkozások, speditőrök, rakományalkuszok és más szállítmányozók kötelesek tagállamaik illetékes hatóságainak kérelmükre megadni a nemzetközi közúti árufuvarozásért felszámolt díjakra vonatkozó információkat.

(2) Az e rendelet végrehajtása során megszerzett információk a szakmai titoktartás hatálya alá tartoznak.

(3) A tagállamok a Bizottság részére, annak kérelmére, megküldik a rendelkezésükre álló információkat.

4. cikk

(1) A tagállamok megfelelő időben elfogadják az e rendelet végrehajtásához szükséges törvényi, rendeleti és közigazgatási rendelkezéseket, és erről tájékoztatják a Bizottságot.

(2) A tagállamok e rendelet alkalmazása során segítik egymást és a Bizottságot.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. december 21-én.

a Tanács részéről

az elnök

E. Cresson

[1] HL C 152., 1989.6.20., 8. o.

[2] HL C 323., 1989.12.27.

[3] HL C 329., 1989.12.30.

[4] HL L 176., 1988.7.7., 5. o.

[5] HL L 359., 1983.12.22., 1. o.

--------------------------------------------------
A Bizottság 220/90/Euratom rendelete

(1990. január 26.)

az Euratom biztosítéki rendelkezéseinek alkalmazásáról szóló 1976. október 19-i 3227/76/Euratom biztosítéki rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre,

tekintettel az Euratom biztosítéki rendelkezéseinek alkalmazásáról szóló, 1976. október 19-i 3227/76/Euratom bizottsági rendeletre [1], és különösen annak 38. cikkére,

mivel a fent említett 3227/76/Euratom rendelet 38. cikke alapján a Bizottság a rendelet mellékletein kisebb technikai kiigazításokat végezhet;

mivel megfelelő készletváltozási jelentésre van szükség a biztosítéki intézkedések hatálya alá nem tartozó anyagokból nyert nukleáris anyagok nyilvántartása és az azokra vonatkozó jelentések érdekében;

mivel a Bizottság értesítette a tagállamokat erről a kiigazításról, és figyelembe vette a véleményüket,

ELFOGADTA EZT A RENDELETET:

1. cikk

A 3227/76/EGK rendelet II. melléklete magyarázó megjegyzéseinek 6. pontja, "a készletváltozás típusa" a következőkkel egészül ki:

Kulcsszó | Kód | Magyarázat |

Nukleáris anyag előállítása | MP | A biztosítéki intézkedések hatálya alá nem tartozó anyagokból nyert nukleáris anyag (36. cikk i. pontja) olyan módon, hogy annak koncentrációja meghaladta a követelményekben meghatározott minimumot |

2. cikk

Ez a rendelet 15 nappal az Európai Közösségek Hivatalos Lapjában való kihirdetése után lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. január 26-án.

a Bizottság részéről

António Cardoso E Cunha

a Bizottság tagja

[1] HL L 363., 1976.12.31., 1. o.

--------------------------------------------------
A Bizottság 770/90/Euratom rendelete

(1990. március 29.)

nukleáris balesetet vagy bármely egyéb radiológiai veszélyhelyzetet követően a takarmányok radioaktív szennyezettsége legmagasabb megengedhető mértékének megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 2218/89/Euratom rendelettel [1] módosított, a nukleáris balesetet vagy bármely egyéb radiológiai veszélyhelyzetet követően az élelmiszerek és a takarmányok radioaktív szennyezettsége legmagasabb megengedhető határértékének megállapításáról szóló 1987. december 22-i 3954/87/Euratom tanácsi rendeletre [2] és különösen annak 7. cikkére,

mivel a 3954/87/Euratom rendeletnek megfelelően a Bizottság elfogadja a takarmányok radioaktív szennyeződésének maximális szintjeit;

mivel konzultációt folytattak a tudományos és műszaki bizottság által az Euratom-Szerződés 31. cikke alapján kijelölt szakértői csoporttal;

mivel a nukleáris balesetekkor felszabaduló egyes radionuklidok viszonylagos mennyiségeinek, valamint az ilyen nuklidok felezési idejének és a takarmányból az állati eredetű termékekbe való átkerülésének vizsgálata arra a következtetésre vezetett, hogy a takarmányok radioaktív szennyeződése engedélyezett maximális szintjének megállapítására csak a cézium-izotóp vonatkozásában van szükség;

mivel az e rendeletben előírt intézkedések összhangban vannak a 3954/87/Euratom rendelettel létrehozott ad hoc bizottság véleményével,

ELFOGADTA EZT A RENDELETET:

1. cikk

A takarmányok radioaktív szennyeződésének engedélyezett maximális szintjeit a melléklet tartalmazza.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. március 29-én.

a Bizottság részéről

Carlo Ripa di Meana

a Bizottság tagja

[1] HL L 211., 1989.7.22., 1. o.

[2] HL L 371., 1987.12.30., 11. o.

--------------------------------------------------

MELLÉKLET

A takarmányok radioaktív szennyeződésének (cézium-134 és cézium-137) engedélyezett maximális szintjei

Állat | Bq/kg |

Sertés | 1250 |

Baromfi, bárány, borjú | 2500 |

Egyéb | 5000 |

--------------------------------------------------
A Tanács 3069/90/EGK rendelete

(1990. október 22.)

az Európai Gazdasági Közösség és az Egyiptomi Arab Köztársaság között létrejött együttműködési megállapodáshoz csatolt, a "származó termék" fogalmának meghatározásáról és az igazgatási együttműködés módszereiről szóló jegyzőkönyv 6. és 17. cikkének ismételt módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és az Egyiptomi Arab Köztársaság között létrejött együttműködési megállapodást [1] 1977. január 18-án írták alá, és az 1978. november 1-jén hatályba lépett;

mivel az Együttműködési Tanács 1/81 határozatával [2] módosított, az említett megállapodáshoz csatolt, a "származó termék" fogalmának meghatározásáról és az igazgatási együttműködés módszereiről szóló jegyzőkönyv (a továbbiakban: "a jegyzőkönyv") 6. cikke [3] előírja, hogy az ECU-ben kifejezett összegekre vonatkozó bázisidőpont automatikus megváltozásakor a Közösség, ha szükséges, felülvizsgált összegeket vezethet be;

mivel bizonyos nemzeti valutákban az ECU 1988. október 1-jei egyenértéke alacsonyabb volt, mint az 1986. október 1-jei megfelelő érték; mivel a bázis-időpont automatikus megváltozása az érintett nemzeti valutákra történő átváltáskor csökkentené azokat a határértékeket, amelyek lehetővé teszik az egyszerűsített bizonyító erejű okmányok bemutatását; mivel az ilyen hatás kiküszöbölése érdekében meg kell emelni ezeket az ECU-ben kifejezett határértékeket,

ELFOGADTA EZT A RENDELETET:

1. cikk

A jegyzőkönyv a következőképpen módosul:

1. A 6. cikk (1) bekezdése második albekezdésében a 2590 ECU összeg helyébe a 2820 ECU összeg lép;

2. A 17. cikk (2) bekezdésében a 180 ECU összeg helyébe a 200 ECU összeg, az 515 ECU összeg helyébe pedig az 565 ECU összeg lép.

2. cikk

Ez a rendelet 1990. november 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1990. október 22-én.

a Tanács részéről

az elnök

G. De Michelis

[1] HL L 266., 1978.9.27., 2. o.

[2] HL L 357., 1981.12.12., 6. o.

[3] HL L 266., 1978.9.27., 30. o.

--------------------------------------------------
A Tanács 3911/90/Euratom, ESZAK, EGK rendelete

(1990. december 21.)

a Bizottság elnöke és tagjai, a Bíróság elnöke, bírái, főtanácsnokai és hivatalvezetője, valamint az Elsőfokú Bíróság elnöke, tagjai és hivatalvezetője ruházati költségtérítésének és beosztási pótlékának kiigazításáról

AZ EURÓPAI KÖZÖSSÉGEK TANÁCSA,

tekintettel a legutóbb a 3777/89/EGK, Euratom, ESZAK rendelettel [1] módosított, a Bizottság elnökének és tagjainak, a Bíróság elnökének, bíráinak, főtanácsnokainak és hivatalvezetőjének, valamint az Elsőfokú Bíróság elnökének, tagjainak és hivatalvezetőjének járandóságairól szóló, 1967. július 25-i 422/67/EGK, 5/67/EURATOM tanácsi rendeletre [2], és különösen annak 4. cikke (4) bekezdésére,

tekintettel az Európai Közösségek Elsőfokú Bírósága elnöke, tagjai és hivatalvezetője járandóságainak megállapításáról, és a 422/67/EGK, 5/67/Euratom rendelet ennek megfelelő módosításáról szóló, 1988. december 19-i 4045/88/ESZAK, EGK, Euratom tanácsi rendeletre [3],

mivel a 422/67/EGK, 5/67/Euratom rendelet 4. cikkének (2) és (3) bekezdésében és 21a. cikkének (3) bekezdésében biztosított ruházati költségtérítést és beosztási pótlékot meg kell emelni,

ELFOGADTA EZT A RENDELETET:

1. cikk

1990. július 1-jétől kezdődő hatállyal:

a) a 422/67/EGK, 5/67/Euratom rendelet 4. cikkének (2) bekezdésében felsorolt összegek a következőképpen módosulnak:

– elnök: | 53095 BEF; |

– alelnök: | 34120 BEF; |

– a többi tag: | 22750 BEF; |

b) a 422/67/EGK, 5/67/Euratom rendelet 4. cikke (3) bekezdésének első albekezdésében felsorolt összegek a következőképpen módosulnak:

– elnök: | 53095 BEF; |

– bíró vagy főtanácsnok: | 22750 BEF; |

– hivatalvezető: | 20750 BEF; |

c) a 422/67/EGK, 5/67/Euratom rendelet 4. cikke (3) bekezdésének második albekezdésében megadott összeg helyébe 30355 BEF lép.

2. cikk

1990. július 1.-től kezdődő hatállyal:

a) a 422/67/EGK, 5/67/Euratom rendelet 21a. cikke (3) bekezdésének első albekezdésében felsorolt összegek a következőképpen módosulnak:

– elnök: | 22750 BEF; |

– tagok: | 20750 BEF; |

– hivatalvezető: | 17645 BEF; |

b) a 21a. cikk (3) bekezdésének második albekezdésében megadott összeg helyébe 27685 BEF lép.

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. december 21-én.

a Tanács részéről

az elnök

A. Ruberti

[1] HL L 367., 1989.12.16., 1. o.

[2] HL L 187., 1967.8.8., 1. o.

[3] HL L 356., 1988.12.24., 1. o.

--------------------------------------------------
A Bizottság 1781/91/EGK rendelete

(1991. június 19.)

a szeszesitalok meghatározására, megnevezésére és kiszerelésére vonatkozó részletes végrehajtási szabályok megállapításáról szóló 1014/90/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a szeszesitalok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendeletre [1] és különösen annak 6. cikke (3) bekezdésére,

mivel az 1014/90/EGK bizottsági rendelet [2] megállapította a kezdeti részletes szabályokat; mivel ezeket ki kell egészíteni;

mivel az 1576/89/EGK rendelet hatálybalépésekor a meglévő, régóta alkalmazott gyakorlatok figyelembevételének érdekében megengedhető, hogy egyes likőrök összetett nevei továbbra is megmaradjanak, még abban az esetben is, ha az alkoholt nem, vagy nem kizárólag a megjelölt szeszesitalból nyerik; mivel fontos, hogy e likőrök megnevezési feltételeit meghatározzák annak érdekében, hogy az 1576/89/EGK rendelet 1. cikkének (4) bekezdésében meghatározott szeszesitalokkal való összetévesztés kockázatát elkerüljék;

mivel az e rendeletben előírt intézkedések összhangban vannak a Szeszesitalok Végrehajtási Bizottság véleményével,

ELFOGADTA EZT AZ RENDELETET:

1. cikk

Az 1014/90/EGK rendelet a következő 7b. cikkel egészül ki:

"7b. cikk

(1) Az 1576/89/EGK rendelet 6. cikke (1) bekezdésének második francia bekezdése szerint tilos egy általános megjelölés használata a szeszesital kiszerelésén lévő összetett kifejezés részeként, kivéve, ha az italban lévő alkohol kizárólag az említett szeszesitalból származik.

(2) Azonban az e rendelet hatálybalépésekor fennálló helyzettel összhangban csak a következő összetett szavak használhatók a Közösségben készült likőrök kiszerelésén:

szilva brandy,

narancs brandy,

sárgabarack brandy,

cseresznye brandy,

solbaerrom, vagy más néven, feketeribizke rum.

(3) A (2) bekezdésben megnevezett likőrök címkézése és kiszerelése tekintetében, az összetett kifejezést a címkén egy sorban, ugyanolyan betűtípussal és színnel kell feltüntetni, továbbá a "likőr" szó közvetlenül mögötte, nem kisebb betűnagysággal szerepel.

Ha az alkohol nem a megnevezett szeszesitalból származik, akkor az eredetét fel kell tüntetni a címkén abban a látómezőben, ahol a "likőr" szó szerepel, vagy úgy, hogy a mezőgazdasági eredetű alkohol fajtáját nevezik meg, vagy a "mezőgazdasági eredetű alkohol" szavak alkalmazásával, amelyek előtt minden esetben szerepelnie kell a "készült…-ből" vagy a "készült… felhasználásával" kifejezéseknek."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. június 19-én.

a Bizottság részéről

Ray Mac Sharry

a Bizottság tagja

[1] HL L 160., 1989.6.12., 1. o.

[2] HL L 105., 1990.4.25., 9. o.

--------------------------------------------------
A Bizottság 1872/91/EGK rendelete

(1991. június 28.)

a II. osztályba sorolt cikóriasaláta jellemzői tekintetében a vöröshagymára és a cikóriasalátára vonatkozó minőségi előírások megállapításáról szóló 2213/83/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1623/91/EGK rendelettel [1] módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre [2] és különösen annak 2. cikke (2) bekezdésének 2. albekezdésére,

mivel a 1983. július 28-i 2213/83/EGK bizottsági rendelet [3] meghatározza a cikóriasalátára vonatkozó minőségi előírásokat, beleértve a III. osztályt is; mivel az 1764/90/EGK bizottsági rendelet [4] 1991. június 30-ig írja elő a III. osztály alkalmazását a cikóriasaláta tekintetében; mivel a tény, hogy ez az intézkedés már nem alkalmazandó, azt jelenti, hogy azok a termékek, amelyek alak tekintetében nem felelnek meg a II. osztály előírásainak, kizárásra kerülnek a piacról; mivel módosítani kell a cikóriasalátára vonatkozó, hatályban lévő minőségi előírásokat;

mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2213/83/EGK rendelet II. melléklete következőképpen módosul:

1. a II. rész

"Minőségre vonatkozó rendelkezések"

B.

"Osztályozás"

címe az alábbi szöveggel egészül ki a

"iii. II. osztály"

pontot követően:

"ezen felül ebbe az osztályba tartozhat a szabálytalan alakú cikória, amennyiben különálló, egynemű tételként csomagolják és megfelel az osztály számára előírt minden egyéb követelménynek.";

2. az V. rész

"A külső megjelenésre vonatkozó rendelkezések"

B.

"Megjelenés"

címének utolsó bekezdése helyébe a következő szöveg lép:

"A II. osztályba tartozó szabálytalan alakú cikóriát és a III. osztályba tartozó cikóriát legalább 7 kilogrammos csomagokba kell tenni.";

3 a VI. rész

"Jelölésre vonatkozó rendelkezések"

D.

"Kereskedelmi jelölések"

címének első francia bekezdése helyébe a következő szöveg lép:

"– Az osztály és a II. osztály esetében "szabálytalan alakú" szavak, ha indokolt, vagy választható az ezzel egyenértékű nemzeti megnevezés."

2. cikk

Ez a rendelet 1991. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. június 28-án.

a Bizottság részéről

Ray Mac Sharry

a Bizottság tagja

[1] HL L 150., 1991.6.15., 8. o.

[2] HL L 118., 1972.5.20., 1. o.

[3] HL L 213., 1983.8.4., 13. o.

[4] HL L 162., 1990.6.28., 30. o.

--------------------------------------------------